|  |  |  |
| --- | --- | --- |
|  | **Софийски университет „Св. Кл. Охридски”**  Факултет по математика и информатика  *Катедра „Софтуерни технологии”* |  |

**ДИПЛОМНА РАБОТА**

на тема

„Разработване на уеб базирана информационна система за управление на отсъствия на служители в корпоративна среда”

Дипломант: **Стоян Едрев Стоянов**

Специалност: **Софтуерни технологии**

Факултетен номер: **M24369**

Научен ръководител:

**доц. д-р Десислава Петрова-Антонова**

София, 2016 г.

**Съдържание** (препоръчителен обем без приложенията: от 60 до 80 стр.)

**Глава 1. Увод** (3-5стр.)

1.1. Актуалност на проблема и мотивация (0,5-1стр.)

1.2. Цел и задачи на дипломната работа (1-2стр.)

1.3. Очаквани ползи от реализацията (1-2стр.)

1.4. Структура на дипломната работа (0,5-1стр.)

**Глава 2. Преглед на предметната област (да се замени с конкретно заглавие според заданието)** (10-15стр.)

2.1. Основни дефиниции

2.2. Подходи, методи (евентуално модели и стандарти) за решаване на проблемите

2.3. Съществуващи решения (практически реализации)

2.4. Избор на критерии за сравнение и сравнителен анализ на решения/методи/стандарти/...

2.5. Изводи

**Глава 3. Използвани технологии, платформи и/или методологии (за практическото решаване на проблема)** (10-15стр.)

3.1. Изисквания към средствата (технологии, платформи и методологии)

3.2. Видове средства (технологии, платформи и методологии) и начин и място за използването им – сравненителен анализ

3.3. Избор на средствата (технологии, платформи и методологии)

3.4. Изводи

**Глава 4. Анализ** (10-15стр.)

4.1. Концептуален модел

4.2. Потребителски (функционални) изисквания (права, роли, статуси, диаграми, ...)

4.3. Качествени (нефункционални) изисквания (като напр. преносимост, използваемост, скалируемост, поддръжка, ...)

4.4. Работни (бизнес) процеси

4.5. Изводи

**Глава 5. Проектиране** (10-15стр.)

5.1. Обща архитектура – напр. слоеве, модули, блокове, компоненти...

5.2. Модел на данните (напр. база данни, файлова структура, ...)

5.3. Диаграми (на структура и поведение - по слоеве и модули, с извадки от кода)

5.4. Потребителски интерфейс (опционално)

5.5. Ресурсни и спомагателни модули (опционално)

**Глава 6. Реализация, тестване/експерименти и (евентуално) внедряване** (10-15стр.)

6.1. Реализация на модулите

6.2. Системна интеграция (опционално)

6.3. Планиране на тестването - тестови сценарии, процедури, ...

6.4. Модулно и системно тестване

6.5. Анализ на резултатите от тестването и начин на отразяването им

6.6. Експериментално внедряване (технологични изисквания, инсталиране, условия, използване, ...)

**Глава 7. Заключение** (1-2стр.)

7.1. Обобщение на изпълнението на началните цели

7.2. Насоки за бъдещо развитие и усъвършенстване

**Използвана литература** (min 10 литературни източника – статии, книги, с, форматирани съгласно MLA Style - <http://www.library.mun.ca/guides/howto/mla.php>)

**Приложения (опционално)**

**Приложение 1: Терминологичен речник (опционално)** (1-2стр.)

**Приложение 2, 3, ....:** напр. код или извадки от кода, наръчник на потребителя, екрани от потребителския интерфейс, спецификации, диаграми, и др.

**Изисквания за оформяне на дипломната работа:**

1. Това е препоръчителен шаблон, в зависимост от конкретното задание.
2. Йерархията на структуриране на съдържанието да не бъде повече от 3 нива, номерирани с арабски цифри – напр. 1.2.3.
3. Чуждестранните термини да бъдат преведени, а където това не е възможно – цитирани в *курсив* и нечленувани.
4. Страниците да бъдат номерирани с арабски цифри, в долния десен ъгъл.
5. Използваният шрифт за основния текст на описанието да бъде Times 12 или Arial 10, и Courier 9 за кода, с междуредие 16pt.
6. Да се избягват пренасянията на нова страница на заглавия на секции, фигури и таблици.
7. Да се избягват празни участъци на страници вследствие пренасянето на фигури на нова страница.
8. Всички фигури и таблици да бъдат номерирани и именовани (непосредствено след фигурата или таблицата).
9. Всички фигури и таблици да бъдат цитирани в текста.
10. Използваните фигури от други източници да бъдат цитирани.
11. Всички цитати да бъдат отразени в списъка на използваната литература.
12. Всички източници от списъка на използваната литература да бъдат цитирани в текста.
13. Използваната литература да се цитира съгласно MLA Style - <http://www.library.mun.ca/guides/howto/mla.php>

**Глава 1. Увод**

* 1. **Актуалност на проблема и мотивация (0,5-1стр.)**

Понятието *корпоративен* произлиза от латинското *corpus* (тяло, тяло от хора). По времето на император Юстениан (527 – 565 г.), в римското право съществуват няколко единици, които попадат в категорията корпоративен. Това например са самата държава, общините, политическите групи и търговците.

В наши дни, думата е понятие обозначаващо юридически лица в системата на общото право. Корпораците са сдружения със стопанска или нестопанска цел създадени със закон и регистрирани според определена процедура, и имат права и задължения, независими от тези на участниците в тях. В разговорната реч, обикновенно с думата се наричат големи търговски дружества с голям брой съдружници, служители и свободна промяна на собствеността на дяловете.

Под отсъствие на служител, ще разбираме всяко негово неяваване в работно време, поради използването на платен или неплатен отпуск, заболяване или други причини.

В исторически план, борбата за платена почивка започва в края на 19-ти век, със разпространението на индустриалната революция и работата в завод. По това време единствените почивни дни са неделя и някои религиозни празници. През 30-те години на двадесети век, международната работническа организация, одобрява конвенция номер 52 за платената ваканция, която призовава за поне шест работни дни почивка на година. Идеята за платена почивка отново се разглежда през 1948 г. от ООН чрез Универвална Деклатация на правата на човека, която гласи „*Всеки има право на почивка, включително разумно ограничаване на работните часове и периодични платени отсъствия*“. [8]

В наши дни, в повечето страни по света има приети закоnи, които налагат на работодателите да осигурят определено количество работни дни за отпуск. Например в Европейският съюз минималния брой дни е 20, в Канада е 10. В някои страни, например в САЩ няма изискване за платен годишен отпуск, въпреки че някои щати налагат на работодателите да осигурят поне 10 работни дни платен отпуск.

Един от най-малко организираните аспекти в съвременните компании е управлението на отсъствията на служителите. В преобладаващата част от фирмите, масово се използват изпращане на вътрешни имейли, електронни таблици, лепящи бележки и др., за да се поиска, одобри и проследи времето, в което служителят няма да е на работа.

Използването на софтуерна система за управление на този вид дейност, означава, че всички отсъствия, заявки и одобрения за служителя ще бъдат централизирани и съхранени поне на едно място. В резултат на това, служителите ще могат да следят техния текущ баланс и да направят избор, кога да използват оставащите им дни, ръководителите ще могат да проследят всички отсъствия на своите подчинени, а административните разходи ще се намалят и ще се повиши производителността на служителите.

* 1. **Цел и задачи на дипломната работа (1-2стр.)**

Дипломната работа си поставя за цел, да се разработи уеб базирана информационна система, съобразена с нуждите на съвременна компания за по-лесното и бързо управление на времето, в което служителите й отсъстват. Уеб системата трябва да притежава модерен и изчистен потребителски интерфейс и да може да бъде достъпвана посредством, мобилни устройства, както и от настолни компютри независимо от операционните им системи. Системата трябва да притежава потребителски модул, чрез който да бъдат изпълнявани основни функционалности, като например заявяване на отпуск, справка за текущи и минали заявки, информиране за болест или друг тип отсъствия. Освен това системата трябва да има административна част, чрез която да се управляват различните потребители, потребителски роли, както и основни елементи от нея, като например одобряване на потребителски заявки, въвеждане на задължителни почивни дни във фирмата, официални празници и др.

Първоначално, системата ще бъде доставена в облачна среда, което допълнително ще улесни достъпа и използваемостта на системата. Рабира се това не е ограничение, и при желание на клиента, системата лесно може да достави на предоставена от него среда.

За успешното реализиране на така поставената цел, е нужно да се решат следните основни задачи:

1. Изследване и анализ на нуждите за разработка на система за управление на отсъствия на служителите. За целта ще бъде изследвана дейността на компаниите, свързани с управлението на този аспект от работата им.
2. Проучване и сравнителен анализ на съществуващите решения в предметната област. Запознаване с техните предимства и недостатъци.
3. Анализ на изискванията към информационната система.
4. Проектиране на информационната система. За целта ще бъдат направени модел, архитектура на високо ниво, обектно-ориентиран анализ.
5. Разработване на информационната система.
   1. Избор на платформа за разработка. Два са основните и най-важни фактори при избора за платформа за разработка. Първия от тях е до колко дадена платформа е масова, с което ще се улесни поддръжката и надграждането. Другият е до колко дадена платформа е позната на разработчика, което ще се отрази върху бързината и качеството на изработка.
   2. Избор къде ще се инсталира. Най-общо има два варианта за инсталация на системата: при клиента или отдалечено. Както се спомента по-рано, първоначално системата ще се достави в облачна среда, като при желание на клиента, тя може да се достави на среда предоставена от него.
   3. Защита.
   4. Потребителски интерфейс.
   5. Реализация.
6. Тестване на информационната система.
   1. Тестване на ниво едица.
   2. Тестване на ниво компонент.
   3. Тестване от край до край.
7. Внедряване на информационната система.
   1. Внедряване на системата в облачна среда.

**1.3 Очаквани резултати от реализацията**

С успешната реализация на тази дипломна работа предоставяме документ, анализиращ проблема с управлението на отсъствията на служители.

Освен този документ ще е налична и уеб базирана информационна система, илюстрираща на практика реализацията на една такава система. Когато обобщаваме ползите, следва да имаме предвид, че една система

никога не може да се хареса на абсолютно всички, както и да бъде удобна на

абсолютно всички. Всяка огранизация, може да използва изграденият обобщаващ документ и приложение като отправни точки при реализацията на подобна система за нуждите й.

**1.4. Структура на дипломната работа (0,5-1стр.)**

// TODO да се обнови. Това би трябвало да стане след написването на основната част от диплоната работа

**Глава 2. Преглед на предметната** (10-15стр.)

**2.1. Основни дефиниции**

*Работник/служител -* е физическо лице, което отдава под наем работната си сила, като я предоставя за временно ползване от друг субект на правото. За работник се приема лице, което полага предимно физически труд. А за служител се приема лице, което престира предимно интелектуален, умствен труд. [1]

*Работодател* - физическо лице, юридическо лице или негово поделение, както и всяко друго организационно и икономически обособено образувание (предприятие, учреждениеи и др, което самостоятелно наема работници или служители по трудово правоотношение. [5]

*Кодекс на труда* - урежда правото на работника или служителя на различни видове отпуск - основен и допълнителен платен годишен отпуск, неплатен, за обучение, за бременност, раждане и майчинство, за временна неработоспособност и т.н.

*Отпуск* - oсвобождаването на работник/служител да предоставя временно работната си сила за ползване от работодателя, при това трудовите правоотношения продължават да съществуват между неговите страни. [2]

*Платен отпуск -* период от време, в рамките на който работникът/служителят не е задължен да изпълнява трудовите си задължения, но има право на парично обезщетение, което е съразмерно с неговото трудово възнаграждение (чл.155 от Кодекса на труда) [2]

*Неплатен отпуск -* период от време, през което работникът или служителят не е на работното си място, не изпълнява трудовите си функции, не полага труд и не получава трудово възнаграждение, но трудовото му правоотношение не се прекъсва, а се запазва (чл.160 от Кодекса на труда). [3]

*Отпуск за изпълнение на граждански и обществени задължения:*

1. *встъпване в брак* – на служителя/работника се предоставят 2 платени работни дни (чл. 157, ал. 1 от Кодекса на труда)
2. *кръводаряване* – служителя/работника се освобождава да изпълнява трудовите си задължения в рамките на 2 дни (платени) за деня на прегледа и кръводаряването, както и 1 ден след него (чл. 157, ал. 2 от Кодекса на труда)
3. *смърт на близки* – служителят/работника се освобождава в рамките на 2 работни дни при смърт на родител, дете, съпруг, брат, сестра и родител на другия съпруг или други роднини по права линия (чл. 157, ал. 3 от Кодекса на труда)

*Отпуск за временна неработоспособност -* Работникът или служителят има право на отпуск при временна неработоспособност поради общо заболяване или професионална болест, трудова злополука, за санаторно-курортно лечение и при належащ медицински преглед или изследване, карантина, отстраняване от работа по предписание на здравните органи, гледане на болен или на карантиниран член от семейството, належащо придружаване на болен член от семейството за медицински преглед, изследване или лечение, както и за гледане на здраво дете, върнато от детско заведение поради карантина в заведението или на детето. (чл. 162, ал. 1 от Кодекса на труда)

*Отпуските за майчинство -* ползването на такъв вид отпуск е субективно право на майката и се зачита за трудов стаж. Жената-майка има право на отпуск в размер на 410 дни за всяко свое дете, като първите 45 дни се ползват преди самото раждане [4]

*Отпуските за обучение* - Правото на ползване на отпуски за обучение е регламентиран в чл. 169-171а от Кодекса на труда. Съгласно чл.169, ал.1 от Кодекса на труда, право на платен отпуск за обучение в размер на 25 работни дни за всяка учебна година имат работници или служители, обучаващи се без откъсване от производството със съгласието на работодателя. Отпуските за обучение се отнасят само за работници и служители, които се обучават без откъсване от производството /задочно учащи се, вечерно обучаващи се, дистанционна форма на обучение/.

*Отдел човешки ресурси –* отдел, чиято работа се свързва най-често с набор на нови служители, подбор на служители, заплащане, оценката на изпълнението, обучиние и развитие, комуникация и администриране.

Мениджър - член на организация, който обединява и координира работата на други нейни членове.

**2.2. Подходи, методи за решаване на проблемите**

Идеята за разработване на дипломната работа се роди, след забелязаните несъвършенства и неефективности в съществуващите методи за управлението на отсъсвия на служителите в компаниите, в които авторът е работил. За изясняването и дефинирането на проблемите се осъществиха няколко разговора със служители от отдел човешки ресурси и от служители от финансовия отдел. По време на разговорите стана явно, че настоящите методи за администриране на този тип дейност, са твърде неефективни, времеотнемащи и често предразполагащи към грешки. Например, в настоящият момент, процесът за искане на платен отпуск е следният: служителят изпраща имейл до мениджъра си и клиента, с който работи (ако има такъв), че желае да използва част от годишният си платен отпуск. След получване на одобрение, на изпратеният имейл, служителят го изпраща на специална имейл група [vacation@company.com](mailto:vacation@company.com). По този начин, служителите от отдел човешки ресурси са уведомени за отсъствието на служителя и пристъпват към попълване (обновяване) на електронна таблица, чрез програмата Excel фиг. 1.



Фигура 1. Текущ процес за заявяване на отпуск

Следва, разпечатване на молбата за отпуск на хартиен носител от служителя и разписването й. Готовата молба се доставя на служителите от отдел „човешки ресурси“.

След разговорите, сформирахме следните проблеми на текущия процес:

1. Липса на валидация на отставащи дни от годишния платен отпуск.
2. Липса на валидация на брой работни дни при избор начална-крайна дата.
3. Трудности при синхронизацията на електронните таблици, тъй като всеки служител от отдел „човешки ресурси“ има локално копие.
4. Трудности при управлението на дни компенсация и прехвърляне на отпуск от предходна година.
5. Липса на т.нар. календар на отсъствия, в който се отразява всеки служител, който в момента отсъства.
6. Отговаряне на едни и същи въпроси на служители свързани с оставащ брой дни отпуск да края на годината.

Ясно беше заявено, че хартиените документи не могат да бъдат премахнати, тъй като чрез тях, компанията се отчита пред съответните държавни структури.

В крайна сметка, се стигна до извода, че внедряването на система решаваща тези проблеми е наложителна и силно препоръчителна. Тя би улеснила, както служителите така и администрацията на този тип дейност.

След провеждането на множество разговори и попълването на въпрешна за фирмата анкета, се стигна до следният списък с изисквания и функционалности:

1. Информационната система винаги да бъде достъпна онлайн за устройства с различен размер на екрана.
2. Валидация на оставащи дни след като заявка за отсъстрие е направена.
3. Улеснено и бързо попълване на форма за заявка за отсъствие.
4. Добавяне на бележки.
5. Справка оставащи дни за годишен платен отпуск.
6. Справка за история на подадените заявления за отсъствие.
7. Възможност за лесно и бързо одобреване/отказ за мениджъри.
8. Възможност за подръжка на повече от един език в системата, тъй като в компанията работят служители от различни и в различни държави.
9. Указания и често задавани въпроси.

**2.3.** **Съществуващи решения**

**2.3.1 TrackStar Time Off Management System**

TrackStar Time Off Management System [6] e уеб базирана информационна система, решаваща проблема с управлението на отсъсвия на служители. Подходяща е както за малки така и за големи голени компании. Системата позволява интеграция със съществуващи системи. Модификациите спрямо специфичните нужди на фирмите са ограничени.


В главният модул на системата за управление на отсъстия присъстват стандартни функционалности като:

1. Заявка за отсъствие.
2. Изчисляване на баланс.
3. Известяване чрез имейл.
4. Възмжност за интеграция с календар.

Като минуси на системата, могат да се подчертаят:

1. Липсата на валидация на оставащи дни платен годишен отпуск.
2. Липса на функционалност за въвеждане на дни компенсация.
3. Автоматични принтиране на одобрените заявки.

Изглед към системата може да се види на фигура 2.



Фигура 2. Изглед към TrackStart Time Off системата

**2.3.2 CWS TimeOut**

CWS TimeOut [7] е уеб базирана систем за управление на отсъствия на служители. Предвидена е за малки и средни предприятия. Съществуват три вида потребители на системата – обикновен потребител, мениджър и администратор. Процесът на заяваване на отсъствие е следния: потребителя попълва нужната форма, а мениджъра одобрява или отказва.

Администраторите могат да редактират почти всичко в системата, от промяната на роли на потребители до промяна на заяка за отсъствие.


Основни функионалности на системата са:

1. Въвеждане на брой платени дни на годишна база.
2. Възможност за справка за направени заявки.
3. Въжможност за валидация на оставащи/използвани дни.
4. Поддръжка на много езици.

Като минуси към системата могат да се разгледат:

1. Липса на функционалност за въвеждане на дни за компенсация.
2. Липса на фунцтионалност за автоматично принтиране на одобрени заявки.
3. Ограничени възможности за инеграция със съществуващи системи.
4. Трудности на визуализация на устройства с по-малки екрани.

Изглед към системата може да се види на фигура 3.



Фигура 3. Изглед към системата CWS TimeOut

**2.3.3 DataBasics Time Off**

DataBasics Time Off е онлайн уеб базирана система, която позвалява на компании (от малки до големи) да управляват ефективни отсъствията на служителите си. Системата предоставя възможност за проследяване на всички видове отсъствия от платени/неплатени до използването на болнички. Също така могат да бъдат въвеждани и празници.


Основни функционалности на системата са:

1. Въможност въвеждане на политики за платен отпускт на ниво компания.
2. Възможност за детайлни справки за използвани дни.
3. Възможност за интеграция със съществуващи продукти.

Като минуси към системата могат да се отбележат:

1. Липса на функционалност за принтиране на одобрени заявки по шаблон.
2. Високата цена на системата.

На фигура 4 може да се види и снимка от системата.



Фигура 4. Изглед към DataBasics Time Off

* 1. **Избор на критерии за сравнение и сравнителен анализ**

Някои от основните критерии, по които ще бъдат сравнени съществуващите системи и новопроектирана и разработана система в тази дипломна работа са:

* Потребителски интерфейс.
* Достъпност от устройства с по-малък размер на екрана.
* Справка за оставащи дни платен отпуск, включително компенсации и прехвърлени дни от предишна година.
* Възможност за принтиране на молби за отпуск по шаблон.
* Възможност за задаване на официални празници и работни дни които да се обявят като неработни за цялата огранизация.
* Модул с упътвания и често задавани въпроси.

Следващата таблица съдържа обобщени данни за разгледаните по-горе съществуващи системи. Важно е да се отбележи, че в колоната „Потребителски интерфейс“ оценките са от 1 до 5.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Потребителски интерфейс | Достъпност от устройства с по-малък размер на екрана | Справка за оставащи дни платен отпуск, вкл. компенсации и прехвърлени дни от предишна година | Принтиране на молби за отпуск по шаблон | Задаване на официални празници и работни дни които да се обявят като неработни за цялата огранизация | | Модул с упътвания и често задавани въпроси | | Възможност за внедряване на системата в облачна среда |
| TrackStar Time Off | 2 | не | да | не | не | не | | не | |
| CWS TimeOut | 4 | не | да | не | не | да | | не | |
| DataBasics Time Off | 4 | да | да | не | не | не | | не | |
|  |  |  |  |  |  |  | |  | |

**2.5.** **Изводи**

След изготването на сравнителният анализ, се вижда ясно, че всички съществуващи системи, притежават основни функционалности, които позволяват управлението на този тип дейност. Всички разгледани системи могат да бъдат достъпвани онлайн, но не при всички е проекритано показването на по-малки екрани. Също така при всички системи липсва принтирането на заявка по шаблон, което допълнително улеснява администрирането пред държавните институции. Както видяхме, никоя от разгледаните системи, не притежава възможности за отпределяне официални празници, както и за задаване на неработни дни за цялата компания, последното е полезно когато се правят големи блокове от почивка, например около коледните и новогидишни празници. Освен това, при всички разгледани системи, липсва възможност за лесното им внедряване в облачна среда. Също така при системата CWS TimeOff липсва и лесна интеграция със съществуващи системи, което допълнително затруднява внедряването й.

Основната задача, на тази дипломна работа е да проектира и реализира система, която решава част от тези проблеми и пропуски, и да улесни възможно най-много работния процес свързан с тази дейност.

**Глава 3. Използвани технологии, платформи и/или методологии (за практическото решаване на проблема)** (10-15стр.)

При започването на проектирането и реализацията на дипломната работа имаме пълната свобода да изберем платформата, езика за програмиране, методите и шаблоните за решаването на дефинираните и поставени проблеми.

**3.1. Изисквания към средствата (технологии, платформи и методологии)**

За успешното изграждане на уеб базираната информационна система, най-общо ще имаме нужда от: езици за програмиране, уеб сървър (локален и отдалечен), интегрирана среда за разработка (IDE), система за управление на бази от данни (СУБД), хранилище и система за управление на изходният код. За успешното реализиране на проекта, трябва да се определят и изберат съответните платформа и инструменти.

**3.2. Видове средства и начин и място за използването им**

**3.2.1** Езици за програмине

***C#*** *-*  обектно-ориентиран език за програмиране, който е разработен от Microsoft, като част от софтуерната платформа .NET. Програмите на C# представляват един или няколко файла с разширение .cs, в които се съдържат дефиниции на класове и други типове. Важно е да се отбележи, че код написан на C# не се компилира до машинен код за определен процесор, а до специфичен код, наречен междинен код, поради това за изпълнението на програма написана на езика е нужна виртуална машина наречена обща машина за изпълнение (common language runtime – CLR). C# е силно типизиран език, като позвалява част от кода да съдържа императивни, декларативни и функционални парадигми. Създаден през 2000г. днес езикък се поддържа и обновява редновно, като в моменра на писането на този текст актуалната му версия е 6.0. C# може да се използва за създаването на клиентски приложения, уеб услуги, разпределени системи, клиент-сървър приложения и др. Също така, езикък е стандартизиран от две огранизации: ECMA-334 и ISO-23270:2006. [9][10]

***Java***- е обектно-ориентиран език за програмиране. Създаден е през 1995г. от Sun Microsystems, и закупен от Oracle през 2009г. Кодът, написан на Java не се компилира до машинен код за определен процесор, а до специфичен за езика код, наречен байт код. Поради това за изпълнението на програма, написана на Java е необходима т. нар. Виртуална машина (на английски: Java Virtual Machine). Това решава редица проблеми, но и създава нови. Основните предимства на тази реализация са: лесната преносимост на кода между различните платформи, автоматичното управление на паметта, висока степен на согурност и др. Главен недостатък е необходимостта от допълнителни ресурси (под формата на процесорно време и памет) за изпълнението на самата виртуална машина. [11]

***Python*** - е интерпретируем, интерактивен, обектно-ориентиран език за

програмиране, създаден от Гуидо ван Росум в началото на 90-те години.

Философията на езика, набляга на четимостта на кода. Синтаксиса му позволява, програмистите да се изразяват в по-малко редове код.

Той притежава вградени сложни типове данни като гъвкави масиви и речници.

Python позволява разделянето на една програма на модули, които могат

да се използват отново в други програми. Също така притежава голям набор от

стандартни модули, които да се използват като основа на програмите.

Съществуват и вградени модули, които обезпечават такива неща като файлов

вход/изход,различни системни функции, сокети, програмни интерфейси към

GUI-библиотеки и други. Тъй като Python е език, който се интерпретира, се

спестява значително време за разработка, тъй като не са необходими

компилиране и свързване за тестването на дадено приложение. В наши дни, езикът активно се развива. Има две основни версии, като в момента на писане на текста те са 2.7 и 3.5. Двете версии не са напълно съвместими. [12]

***Ruby***- е интерпретируем, динамичен, интерактивен, обектно-ориентиран език за

Програмиране, създаден от Якохиро Матсумото през 1995г. Според създателя си, Ruby е вдъхновен от Perl, Smalltalk и Lisp. Най-новата му версия, в момента на писане на този текст е 2.3. Езикът е с отворен код. Най-известната рамка за разработване към този език се казва Ruby on Rails, или само Rails. Тя също е с отворен код и се използва за създаването на уеб базирани системи. [13]

***JavaScript***- е интерпретируем език за програмиране, разпространяван с повечето Уеб браузъри. Поддържа обектно-ориентиран и функционален стил на програмиране. Създаден е от Брендан Айк в Netscape през 1995-та. Най-често се прилага към HTML описанието на дадена Интернет страница, с цел добавяне на функционалност и зареждане на данни. Може да се ползва също за писане на сървърни скриптови приложения с помощта на платформата NodeJS. Javascript е стандартизиран под името EcmaScript. В момента, най-новата версия е EcmaScript-2015, позната още като EcmaScript-6. [14]

***HTML*** - e съкращение от HyperText Markup Language /език за маркиране

на хипертекст/. Той е стандарт в Интернет, като правилата се определят от

Международната организация по стандартизация W3C . Описанието на

документа става чрез специални елементи, наречени HTML тагаве. Елементите

са основната градивна единица на уеб страниците, тъй като чрез тях се оформят

отделните части от текста на една уеб страница, като заглавия, цитати, раздели,

хипертекстови препратки и т.н. В повечето случаи HTML кодът е написан в

текстови файлове и се хоства на сървъри, свързани към Интернет.

Създаването на HTML-базирана уеб страница може да се извърши с

помощта на обикновен текстов редактор. Този начин изисква познаване на

HTML тагове, така че те да бъдат интегрирани в текста, който ще се показва на

страницата. Към настоящият момент, най-новата версия е 5.0, която въвежда много нови свойства и семантични елементи, като например video, audio, canvas, article, header, nav елементи. [15]

***CSS*** *-* е създаден през 1996г., първоначално като средство за разделяне на

съдържанието от представянето му, днес той се използва основно за визуално

оформление на HTML страници, но също така може да се приложи върху

произволен XML документ. Cascading Style Sheets е удобен начин за

форматиране на текста, шрифтовете, изображенията и всичко останало на

страницата. Разполагането на различните елементи на страницата е с точност до

последния пиксел. Важна особеност е че ако се промени един стил, зададен в

началото на HTML страницата, промените се отразяват върху целия документ.

CSS предлага големи удобства при изграждането на даден HTML документ.

Най-голямото от тях е свързано с контрола на голям набор HTML документи,

като контролирането на външния вид на страниците става чрез промяна на един

единствен файл – CSS файла, без да е нужно да се променя HTML кода във всяка една от HTML страниците. Позиционирането на CSS в отделен файл позволява на уеб дизайнера лесно да разграничи съдържанието /HTML/ и дизайна /CSS/ на страницата. В настоящият момент най-актуалната версия на стандарта е 3.0.

3.2.2 Бази от данни

***MySQL*** – една от най-популярните СУБД с отворен код. MySQL e популярен избор за много уеб информационни системи. Също така системата заема главна част от т.нар. LAMP (Linux, Apache, MySQL, Perl/PHP/Python) стек за разработка на уеб системи с отворен код. MySQL е използвана в много известни и широкомащабни уеб системи. Пример за това са Google, Facebook, Twitter, Flickr и YouTube.

Предимствата на MySQL включват:

- Висока производителност;

- Ниска цена;

- Лесно конфигуриране и обучение;

- Преносимост на различни операционни системи;

- Достъпен сорс код.

След закупуването си от Oracle, няколко нови версии бяха създадени, които предлагат по-широк спектър от възможности и функционалности. Важно е да се отбележи, че след придобиването от Oracle, няколко ключови разработчика от MySQL започнаха развието на системата в различна посока и продукт, който отново е изцяло с отворен код. Неговото име е MariaDB. [16]

***Oracle******Database***– една от най-популярните платени обектно-релационна системи за управление на бази от данни, създадена от Oracle Corporation през 1977г. Системата е изградена около релационна рамка, в която обектните данни могат директно да бъдат достъпени от потребителя посредствум комнади на езика SQL. Системата е напълно мащабируема и често е използвана в големи частни организации, които съхраняват и обработват големи количества данни. [17]

***PostgreSQL***– обектно-релационна система за управление на бази от данни с отворен код, акцентираща върху разширяемостта и съвместимостта със стандартите.[18] Тя е многоплатформена система, поддържаща почти всички операционни системи, като за всички от тях съществуват инструменти за работа както от конзолата така и през графичен потребителски интерфейс.

Предимствата на PostgreSQL включват:

* Корпоративна сигурност
* Отлична производителност
* Съвместимост с функционалности на Oracle СУБД

***Microsoft SQL Server*** *­*– система за управление на бази данни разработена от Майкрософт.[19] В момента има над 10 различни варианта на системата: от безплатна версия до корпоративна такава. В най-новите си версии, системата разполага с отлични възможности за производителност, и в-паметта технология за бързи заявки на всякакъв тип данни.

Предимства на Microsoft SQL Server:

- Разширени възможности за анализ на данните

- Разширени услуги за интеграция

- Възможности за репликация

- Фунцкионалности за разширени справки и уведомяване в реално време

- Налична версия в облачна среда на Windows Azure

**3.2.3** Сървъри

***Apache***- уеб сървър с отворен код, който има ключова роля за първоначалното разрастване на WWW и интернет. Чрез него работят над 70% от сайтовете в световен мащаб. Счита се от много специалисти за платформа, според която се разработват и оценяват другите уеб сървъри.

Приложението е налично на много операционни системи, включително Unix, GNU, FreeBSD, Linux, Solaris, Mac OS X, Microsoft Windows, OS/2, Novell NetWare и други платформи.

Apache се разработва от отворено общество от разработчици – Apache Software Foundation. Обществото поддържа и разработва множество други проекти най-важните от които са Apache Ant, Apache SpamAssassin, Apache Tomcat и огромен брой проекти основани на XML езика, но Apache е най-известния и широко разпространен продукт. [20]

***Nginx***- е високопроизводителен уеб сървър с отворен код под BSD лиценз.

Подобно на други приложения от този вид, архитектурата на nginx е модулна - при компилиране на софтуера се определя кои модули да бъдат вградени в него. Съществуват и над 20 потребителски модула.

Уеб сървърът nginx се използва от множество големи уеб сайтове. Сред тях са Fastmail.fm, WordPress.com, Hulu, Github, Ohloh и много други.

Пример за сайт-титан в България, който използва nginx е Vbox7.com [21]

***IIS***-Internet Information Services е пакет от сървърни услуги, включващ уеб сървър, пощенски сървър и сървър за споделяне на файлове. Създаден от Microsoft, той е конкурента на Apache и sendmail при Unix системите. Най важния от горепосочените компненти е уеб сървърът. Той поддържа всички стандарти за уеб като HTTP 1.0/1.1. За разлика от Apache той може да работи само под Windows.

3.2.4 Облачни среди

*Amazon WS -*

*Microsoft Azure*

**3.3. Избор на средствата (технологии, платформи и методологии)**

**3.4. Изводи**

Източници

[1] - <http://www.lawsbg.com/lectures/67-trudovopr/266-rabotnik.html>

[2] - <http://www.bg-pravo.com/2011/04/28_30.html>

[3] - <http://lex.bg/laws/ldoc/1594373121>

[4] - <http://pravatami.bg/584>

[5] - <http://balans.bg/5205-vyznikvane-na-trudovo-pravootnoshenie/>

[6] - <http://www.paidtimeoffsoftware.com/PaidTimeOffSoftware.htm>

[7] - <http://www.cws-software.com/timeout.htm>

[8] - <http://www.un.org/en/universal-declaration-human-rights/index.html>

[9] - <https://en.wikipedia.org/wiki/C_Sharp_(programming_language)>

[10] - <https://msdn.microsoft.com/en-us/library/z1zx9t92.aspx>

[11] - <https://en.wikipedia.org/wiki/Java_(programming_language)>

[12] - <https://en.wikipedia.org/wiki/Python_(programming_language)>

[13] - <https://en.wikipedia.org/wiki/Ruby_(programming_language)>

[14] - <https://en.wikipedia.org/wiki/JavaScript>

[15] - <https://en.wikipedia.org/wiki/HTML>

[16] - <https://en.wikipedia.org/wiki/MySQL>

[17] - <https://en.wikipedia.org/wiki/Oracle_Database>

[18] - <https://en.wikipedia.org/wiki/PostgreSQL>

[19] - <https://www.microsoft.com/en-us/cloud-platform/sql-server>

[20] - <https://en.wikipedia.org/wiki/Apache_HTTP_Server>

[21] - <https://en.wikipedia.org/wiki/Nginx>

[22]